Държавен вестник, бр. 95, 2016 г., стр. 45

БРОЙ  95	
Д Ъ Р Ж А В Е Н  В Е С Т Н И К 	
СТР.  45  
(3) Изпълнителната агенция по сортоизпит-
ване, апробация и семеконтрол при поискване 
предоставя на друга държава-членка или на ЕК:
1. официалното или официално призна-
тото описание на сортовете, регистрирани в 
регистъра на сортовете; 
2. резултатите от проверките на заявле-
нията за регистрация на сортове, извършени 
от ИАСАС в съответствие с разпоредбите на 
Наредба № 7 от 2013 г.; 
3. всяка друга налична информация по 
отношение на сортовете, включени във или 
заличени от регистъра на сортовете; 
4. списъка на сортовете, за които заявления-
та за регистрация са в процес на разглеждане.“
§ 9. В чл. 10 се създава ал. 11:
„(11) Регистрацията на даден сорт, за който 
не е било подадено писмено заявление, може 
да се поднови, ако подновяването има за цел 
да запази генетичното разнообразие, устой-
чивото производство или друг общ интерес.“
§ 10. В чл. 12 се създават ал. 4, 5 и 6:
„(4) Предбазовият, базовият и сертифи-
цираният овощен посадъчен материал се 
предлага на пазара в партиди от по две или 
повече растения или резници, чиито партиди 
са достатъчно еднородни.
(5) Растенията или резниците по ал. 4 се 
предлагат на пазара в опаковки, контейнери 
или връзки, които са:
1. затворени по начин, който не позволява 
отваряне без нарушаване целостта на опаков-
ката – за опаковки или контейнери;
2. завързани така, че растенията или резни-
ците да представляват връзка, която не може 
да бъде разделена, без да се наруши целостта 
є – за връзки.
(6) Опаковката, контейнерът или връзката 
по ал. 5 се етикетират така, че отстраняването 
на етикета да нарушава целостта им.“
§ 11. В чл. 13 се правят следните изменения 
и допълнения:
1. Алинея 1 се изменя така:
„(1) Овощният посадъчен материал и 
овощните растения, предназначени за произ-
водството на плодове, се предлагат на пазара 
само в достатъчно хомогенни партиди: 
1. одобрени като САС (стандартен) мате-
риал и придружени от документ или етикет 
на производителя или търговеца, отпечатан 
незаличимо на български език или на друг 
от официалните езици на Европейския съюз 
и лесновидим и четлив и съответстващ на 
изискванията по приложение № 7; всяка друга 
информация на производителя или търговеца 
върху документа или етикета се поставя по 
такъв начин, че да се отличава от реквизитите 
на документа или етикета; или 
2. сертифицирани като предбазов, базов 
или сертифициран материал от ИАСАС по 
чл. 7 и отговарящи на изискванията по отно-
шение на опаковането, етикетирането и/или 
пломбирането по ал. 5, 6, 7, 8 и 9 и чл. 12, 
ал. 4, 5 и 6; когато е целесъобразно, етикетът 
може да се допълни с документа по чл. 13а.“
2. Създават се ал. 5, 6, 7, 8 и 9:
„(5) Етикетът на предбазовия, базовия и 
сертифицирания овощен посадъчен материал 
се поставя от ИАСАС или от производителя 
под контрола на ИАСАС върху растенията или 
частите от растенията, които ще се предла-
гат на пазара като посадъчен материал или 
овощни растения. Когато тези растения или 
части от растения се предлагат на пазара в 
една опаковка, връзка или контейнер, етике-
тът се поставя върху тази опаковка, връзка 
или контейнер.
(6) Посадъчният материал или овощните 
растения, които са част от една и съща пар-
тида, могат да бъдат предлагани на пазара 
с единен етикет, когато този материал или 
растения представляват част от една и съща 
опаковка, връзка или контейнер. Етикетът 
се поставя върху опаковката, връзката или 
контейнера. 
(7) Когато овощните растения са на повече 
от една година, могат да бъдат етикетирани 
поотделно. В този случай етикетирането може 
да се извърши на полето – преди, по време 
на изкореняването или по-късно. В случай че 
етикетирането се извършва по-късно, расте-
нията от една и съща партида се изкореняват 
заедно и се държат отделно от другите партиди 
в етикетирани съдове до момента, в който 
тези растения бъдат етикетирани. 
(8) Информацията на етикета на предба-
зовия, базовия и сертифицирания овощен 
посадъчен материал се отпечатва по начин, 
който не позволява нейното заличаване, на 
български език или на друг от официалните 
езици на Европейския съюз и отговаря на 
изискванията на приложение № 8. 
(9) Цветът на етикета е:
1. бял с диагонална виолетова ивица – за 
предбазов материал;
2. бял – за базов материал; 
3. син – за сертифициран материал.“
§ 12. Създава се чл. 13а:
„Чл. 13а. (1) Освен етикета съгласно чл. 13, 
ал. 5 ИАСАС или производителят под контрола 
на ИАСАС може да приложи и придружителен 
документ за партиди от различни сортове 
или видове предбазов, базов и сертифициран 
овощен посадъчен материал.
(2) Придружителният документ трябва да:
1. включва информацията по чл. 13, ал. 8;
2. е написан на български език или на друг 
от официалните езици на Европейския съюз;
3. е изготвен в поне два екземпляра (про-
изводител и получател);
4. придружава овощния посадъчен материал 
от мястото на производителя до мястото на 
получателя;